nibzard/narodne-novine-full-text-markdown huggingface dataset:
## Odluka o visini naknade štete za protupravno izvađen šljunak i pijesak

### NN 80/2010 (28.6.2010.), Odluka o visini naknade štete za protupravno izvađen šljunak i pijesak

MINISTARSTVO REGIONALNOG RAZVOJA, ŠUMARSTVA I VODNOGA GOSPODARSTVA

2287

Na temelju članka 104. stavka 8. Zakona o vodama (»Narodne novine« broj 153/09), ministar regionalnog razvoja, šumarstva i vodnoga gospodarstva donosi

ODLUKU

O VISINI NAKNADE ŠTETE ZA PROTUPRAVNO IZVAĐEN ŠLJUNAK I PIJESAK

I.

Ovom Odlukom se određuje visina naknade štete za protupravno izvađeni ili iskopani šljunak i pijesak, te kamen i zemlju, uključivo i glinu (u daljnjem tekstu: materijal) na području značajnom za vodni režim.

Ovom Odlukom se ne uređuje šteta na okolišu i drugim materijalnim dobrima, koja se naplaćuje u kaznenom ili parničnom postupku po pravilima obveznoga prava.

II.

Osobe iz članka 104. stavaka 1. i 2. Zakona o vodama (»Narodne novine« broj 153/09; u daljnjem tekstu: Zakon o vodama), koje protupravno eksploatiraju materijal (u daljnjem tekstu: štetnici) naknađuju štetu koja se sastoji od naknade za izvađeni i otuđeni materijal u visini od 100 kuna/m3 izvađenog i otuđenog materijala, troškova sanacije i troškova postupka.

Iznos naknade štete se utvrđuje rješenjem Hrvatskih voda iz članka 104. stavka 5. Zakona o vodama.

III.

Naknada za izvađeni i otuđeni materijal prihod je Državnog proračuna.

Trošak sanacije štetnik naknađuje trećoj osobi koja u upravnom ovršnom postupku umjesto štetnika izvrši sanaciju, odnosno Hrvatskim vodama ako su one podmirile trećoj osobi taj trošak.

Trošak postupka utvrđivanja osnova štete, identiteta štetnika i količina izvađenog, te otuđenog materijala prihod je Državnog proračuna, a trošak postupka utvrđenja troška sanacije i nadzora nad sanacijom prihod je Hrvatskih voda.

IV.

Ova Odluka stupa na snagu osmog dana od dana objave u »Narodnim novinama«.

Klasa: 011-02/10-01/0027

Urbroj: 538-10/3-0-52-10/20

Zagreb, 17. lipnja 2010.

Potpredsjednik
Vlade Republike Hrvatske i
ministar regionalnog razvoja,
šumarstva i vodnoga gospodarstva
mr. sc. Božidar Pankretić, v. r.

Odluka, NN 80/2010-2287
## Rješenje kojim se Zvonimiru Periću izdaje odobrenje za rad brokera na neodređeno vrijeme

### NN 80/2010 (28.6.2010.), Rješenje kojim se Zvonimiru Periću izdaje odobrenje za rad brokera na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

2288

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. Zakona o tržištu kapitala (»Narodne novine« broj 88/08, 146/08 i 74/09, dalje: ZTK), Uprava Hrvatske agencije za nadzor financijskih usluga, odlučujući o zahtjevu Zvonimira Perića iz Karlovca, A. Hebranga 30, za izdavanje odobrenja za rad brokera, na sjednici održanoj 17. lipnja 2010. godine donijela je

RJEŠENJE

1. Zvonimiru Periću iz Karlovca, A. Hebranga 30, izdaje se odobrenje za rad brokera, na neodređeno vrijeme.

2. Podaci iz ovog rješenja upisuju se u Registar brokera, koji vodi Hrvatska agencija za nadzor financijskih usluga, pod rednim brojem 417.

3. Izreka ovog rješenja objavit će se u »Narodnim novinama«.

Klasa: UP/I-451-04/10-07/28

Urbroj: 326-111/10-2

Zagreb, 17. lipnja 2010.

Predsjednik Uprave
Ante Samodol, v. r.

Rješenje, NN 80/2010-2288
## Rješenje kojim se Ivani Bergam izdaje odobrenje za rad investicijskog savjetnika na neodređeno vrijeme

### NN 80/2010 (28.6.2010.), Rješenje kojim se Ivani Bergam izdaje odobrenje za rad investicijskog savjetnika na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

2289

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. Zakona o tržištu kapitala (»Narodne novine« broj 88/08, 146/08 i 74/09, dalje: ZTK), Uprava Hrvatske agencije za nadzor financijskih usluga, odlučujući o zahtjevu za izdavanje odobrenja Ivane Bergam iz Sesveta, Bribirska 9, za rad investicijskog savjetnika, na sjednici održanoj 17. lipnja 2010. godine donijela je

RJEŠENJE

1. Ivani Bergam iz Sesveta, Bribirska 9, izdaje se odobrenje za rad investicijskog savjetnika, na neodređeno vrijeme.

2. Podaci iz ovog rješenja upisuju se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 181.

3. Izreka ovog rješenja objavit će se u »Narodnim novinama«.

Klasa: UP/I-451-04/10-08/26

Urbroj: 326-111/10-3

Zagreb, 17. lipnja 2010.

Predsjednik Uprave
Ante Samodol, v. r.

Rješenje, NN 80/2010-2289
## Rješenje kojim se društvu Velebit osiguranje d.d., Zagreb, odobrava jedinstveni prospekt u svezi javne ponude do najviše 110.000 redovnih dionica, nominalne vrijednosti 100,00 kn, ukupne nominalne vrijednosti do najviše 11.000.000,00 kn

### NN 80/2010 (28.6.2010.), Rješenje kojim se društvu Velebit osiguranje d.d., Zagreb, odobrava jedinstveni prospekt u svezi javne ponude do najviše 110.000 redovnih dionica, nominalne vrijednosti 100,00 kn, ukupne nominalne vrijednosti do najviše 11.000.000,00 kn

HRVATSKA AGENCIJA ZA NADZOR FINANCIJSKIH USLUGA

2290

Na temelju odredbe članka 15. stavak 1. točka 10. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 367. stavak 1. i članka 372. stavak 1. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, povodom zahtjeva društva Velebit osiguranje d.d., Zagreb, Savska 144/a, za odobrenje jedinstvenog prospekta u svezi s javnom ponudom dionica, na sjednici održanoj 17. lipnja 2010., donijela je

RJEŠENJE

1. Društvu Velebit osiguranje d.d., Zagreb, Savska 144/a, odobrava se jedinstveni prospekt u svezi s javnom ponudom do najviše 110.000 redovnih dionica, nominalne vrijednosti 100,00 kn, ukupne nominalne vrijednosti do najviše 11.000.000,00 kn.

2. Izreka ovog rješenja objavit će se u »Narodnim novinama«.

Klasa: UP/I-451-04/10-11/01

Urbroj: 326-111/10-6

Zagreb, 17. lipnja 2010.

Predsjednik Uprave
Ante Samodol, v. r.

Rješenje, NN 80/2010-2290
## Rješenje kojim se Marijanu Jalšovecu daje odobrenje za obavljanje funkcije člana Uprave društva Erste osiguranje Vienna Insurance Group d.d. Zagreb

### NN 80/2010 (28.6.2010.), Rješenje kojim se Marijanu Jalšovecu daje odobrenje za obavljanje funkcije člana Uprave društva Erste osiguranje Vienna Insurance Group d.d. Zagreb

HRVATSKA AGENCIJA ZA NADZOR FINANCIJSKIH USLUGA

2291

Na temelju odredbi članka 15. točke 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Nadzornog odbora društva Erste osiguranje Vienna Insurance Group d.d. Zagreb, Miramarska 23, za izdavanje odobrenja za obavljanje funkcije člana Uprave, na sjednici održanoj 17. lipnja 2010. godine donijela je

RJEŠENJE

I. Marijanu Jalšovecu iz Zagreba, Strmec Samoborski, Ulica Sviba 11, rođenom 3. kolovoza 1952. u Zagrebu daje se odobrenje za obavljanje funkcije člana Uprave društva Erste osiguranje Vienna Insurance Group d.d. Zagreb, Miramarska 23.

II. Izreka ovog rješenja objavit će se u »Narodnim novinama«.

Klasa: UP/I-453-02/10-30/11

Urbroj: 326-112-10-5

Zagreb, 17. lipanj 2010.

Predsjednik Uprave
Ante Samodol, v. r.

Rješenje, NN 80/2010-2291
## Rješenje kojim se odobravaju izmjene i dopune te pročišćeni tekst Statuta Zatvorenog dobrovoljnog mirovinskog fonda T-HT, kojim upravlja Raiffeisen mirovinsko društvo za upravljanje dobrovoljnim mirovinskim fondovima d.o.o., Zagreb

### NN 80/2010 (28.6.2010.), Rješenje kojim se odobravaju izmjene i dopune te pročišćeni tekst Statuta Zatvorenog dobrovoljnog mirovinskog fonda T-HT, kojim upravlja Raiffeisen mirovinsko društvo za upravljanje dobrovoljnim mirovinskim fondovima d.o.o., Zagreb

HRVATSKA AGENCIJA ZA NADZOR FINANCIJSKIH USLUGA

2292

Na temelju odredbi članka 15. točka 4. alineja 2. i članka 8. Zakona o Hrvatskoj agenciji za nadzor financijskih usluga (»Narodne novine« br. 140/05), članka 39. stavak 2. i članka 114.c Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07), Uprava Hrvatske agencije za nadzor financijskih usluga, odlučujući o zahtjevu Raiffeisen mirovinskog društva za upravljanje dobrovoljnim mirovinskim fondovima d.o.o., Zagreb, Magazinska 69, u predmetu odobrenja izmjena i dopuna Statuta i novog Informativnog prospekta Zatvorenog dobrovoljnog mirovinskog fonda T-HT, na sjednici održanoj 17. lipnja 2010. godine donosi

RJEŠENJE

1. Odobravaju se izmjene i dopune te pročišćeni tekst Statuta Zatvorenog dobrovoljnog mirovinskog fonda T-HT, kojim upravlja Raiffeisen mirovinsko društvo za upravljanje dobrovoljnim mirovinskim fondovima d.o.o., Zagreb, Magazinska 69.

2. Odobrava se novi tekst Informativnog prospekta Zatvorenog dobrovoljnog mirovinskog fonda T-HT, kojim upravlja Raiffeisen mirovinsko društvo za upravljanje dobrovoljnim mirovinskim fondovima d.o.o., Zagreb, Magazinska 69.

3. Izreka ovog rješenja objavit će se u »Narodnim novinama«.

Klasa: UP/I-140-01/08-33/16

Urbroj: 326-113-10-11

Zagreb, 17. lipnja 2010.

Predsjednik Uprave
Ante Samodol, v. r.

Rješenje, NN 80/2010-2292
## Rješenje kojim se društvu Quaestus invest d.o.o., Zagreb, odobravaju izmjene Statuta zatvorenog investicijskog fonda s javnom ponudom za ulaganje u nekretnine Quaestus nekretnine d.d., Zagreb

### NN 80/2010 (28.6.2010.), Rješenje kojim se društvu Quaestus invest d.o.o., Zagreb, odobravaju izmjene Statuta zatvorenog investicijskog fonda s javnom ponudom za ulaganje u nekretnine Quaestus nekretnine d.d., Zagreb

HRVATSKA AGENCIJA ZA NADZOR FINANCIJSKIH USLUGA

2293

Na temelju odredbi članka 15. točka 4. alineja 1. i članka 8. stavak 1. i 4. Zakona o Hrvatskoj agenciji za nadzor financijskih usluga (»Narodne novine« broj 140/05) članaka 110., 112. i 113. Zakona o investicijskim fondovima (»Narodne novine« broj 150/05), Uprava Hrvatske agencije za nadzor financijskih usluga, povodom zahtjeva društva Quaestus invest d.o.o., Zagreb, Ilica 1A, za odobrenje izmjena Statuta zatvorenog investicijskog fonda s javnom ponudom za ulaganje u nekretnine Quaestus nekretnine d.d., Zagreb, Ilica 1A, na sjednici održanoj 17. lipnja 2010. donosi

RJEŠENJE

1. Društvu Quaestus invest d.o.o., Zagreb, Ilica 1a, odobrava se izmjene Statuta zatvorenog investicijskog fonda s javnom ponudom za ulaganje u nekretnine Quaestus nekretnine d.d., Zagreb, Ilica 1A.

2. Društvo Quaestus invest d.o.o., Zagreb, Ilica 1a, obvezno je objaviti izmjene Statuta Quaestus nekretnine d.d., zatvoreni investicijski fond za ulaganje u nekretnine, Zagreb, Ilica 1A, u jednim dnevnim novinama koje se prodaju na teritoriju Republike Hrvatske

3. Izreka ovog rješenja objavit će se u »Narodnim novinama«.

Klasa: UP/I-451-04/10-09/40

Urbroj: 326-113-09-2

Zagreb, 17. lipnja 2010.

Predsjednik Uprave
Ante Samodol, v. r.

Rješenje, NN 80/2010-2293
## Rješenje kojim se društvu za upravljanje investicijskim fondovima Adriatica Capital d.o.o., Zagreb, odobravaju izmjene Prospekta i Statuta AC Global Dynamic Emerging Markets otvorenog investicijskog fonda s javnom ponudom

### NN 80/2010 (28.6.2010.), Rješenje kojim se društvu za upravljanje investicijskim fondovima Adriatica Capital d.o.o., Zagreb, odobravaju izmjene Prospekta i Statuta AC Global Dynamic Emerging Markets otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

2294

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 105. stavak 1. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev društva za upravljanje investicijskim fondovima Adriatica Capital d.o.o., Zagreb, Varšavska 8, u predmetu odobrenja izmjena Prospekta i Statuta AC Global Dynamic Emerging Markets otvorenog investicijskog fonda s javnom ponudom, na sjednici održanoj 17. lipnja 2010. godine donosi

RJEŠENJE

1. Društvu za upravljanje investicijskim fondovima Adriatica Capital d.o.o., Zagreb, Varšavska 8, odobravaju se izmjene Prospekta i Statuta AC Global Dynamic Emerging Markets otvorenog investicijskog fonda s javnom ponudom.

2. Društvo za upravljanje investicijskim fondovima Adriatica Capital d.o.o., Zagreb, Varšavska 8, obvezno je objaviti Prospekt i Statut AC Global Dynamic Emerging Markets otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I 451-04/09-09/104

Urbroj: 326-113-10-4

Zagreb, 17. lipnja 2010.

Predsjednik Uprave
Ante Samodol, v. r.

Rješenje, NN 80/2010-2294
## Rješenje koijim se društvu za upravljanje investicijskim fondovima Adriatica Capital d.o.o., Zagreb, odobravaju izmjene Prospekta i Statuta AC Global Balanced Emerging Markets otvorenog investicijskog fonda s javnom ponudom

### NN 80/2010 (28.6.2010.), Rješenje koijim se društvu za upravljanje investicijskim fondovima Adriatica Capital d.o.o., Zagreb, odobravaju izmjene Prospekta i Statuta AC Global Balanced Emerging Markets otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

2295

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 105. stavak 1. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev društva za upravljanje investicijskim fondovima Adriatica Capital d.o.o., Zagreb, Varšavska 8, u predmetu odobrenja izmjena Prospekta i Statuta AC Global Balanced Emerging Markets otvorenog investicijskog fonda s javnom ponudom, na sjednici održanoj 17. lipnja 2010. godine donosi

RJEŠENJE

1. Društvu za upravljanje investicijskim fondovima Adriatica Capital d.o.o., Zagreb, Varšavska 8, odobravaju se izmjene Prospekta i Statuta AC Global Balanced Emerging Markets otvorenog investicijskog fonda s javnom ponudom.

2. Društvo za upravljanje investicijskim fondovima Adriatica Capital d.o.o., Zagreb, Varšavska 8, obvezno je objaviti Prospekt i Statut AC Global Balanced Emerging Markets otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I 451-04/09-09/103

Urbroj: 326-113-10-4

Zagreb, 17. lipnja 2010.

Predsjednik Uprave
Ante Samodol, v. r.

Rješenje, NN 80/2010-2295
## Rješenje kojim se društvu za upravljanje investicijskim fondovima OTP Invest d.o.o., Zagreb, odobravaju izmjene Prospekta OTP Europa Plus otvorenog investicijskog fonda s javnom ponudom

### NN 80/2010 (28.6.2010.), Rješenje kojim se društvu za upravljanje investicijskim fondovima OTP Invest d.o.o., Zagreb, odobravaju izmjene Prospekta OTP Europa Plus otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

2296

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 105. stavak 1. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev društva za upravljanje investicijskim fondovima OTP Invest d.o.o., Zagreb, Avenija Dubrovnik 16, u predmetu odobrenja izmjena Prospekta OTP Europa Plus otvorenog investicijskog fonda s javnom ponudom, na sjednici održanoj 17. lipnja 2010. godine donosi

RJEŠENJE

1. Društvu za upravljanje investicijskim fondovima OTP Invest d.o.o., Zagreb, Avenija Dubrovnik 16, odobravaju se izmjene Prospekta OTP Europa Plus otvorenog investicijskog fonda s javnom ponudom.

2. Društvo za upravljanje investicijskim fondovima OTP Invest d.o.o., Zagreb, Avenija Dubrovnik 16, obvezno je objaviti Prospekt OTP Europa Plus otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I 451-04/10-09/3

Urbroj: 326-113-10-3

Zagreb, 17. lipnja 2010.

Predsjednik Uprave
Ante Samodol, v. r.

Rješenje, NN 80/2010-2296
## Rješenje kojim se društvu za upravljanje investicijskim fondovima OTP Invest d.o.o., Zagreb, odobravaju izmjene Prospekta OTP Ekspand otvorenog investicijskog fonda s javnom ponudom

### NN 80/2010 (28.6.2010.), Rješenje kojim se društvu za upravljanje investicijskim fondovima OTP Invest d.o.o., Zagreb, odobravaju izmjene Prospekta OTP Ekspand otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

2297

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 105. stavak 1. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev društva za upravljanje investicijskim fondovima OTP Invest d.o.o., Zagreb, Avenija Dubrovnik 16, u predmetu odobrenja izmjena Prospekta OTP Ekspand otvorenog investicijskog fonda s javnom ponudom, na sjednici održanoj 17. lipnja 2010. godine donosi

RJEŠENJE

1. Društvu za upravljanje investicijskim fondovima OTP Invest d.o.o., Zagreb, Avenija Dubrovnik 16, odobravaju se izmjene Prospekta OTP Ekspand otvorenog investicijskog fonda s javnom ponudom.

2. Društvo za upravljanje investicijskim fondovima OTP Invest d.o.o., Zagreb, Avenija Dubrovnik 16, obvezno je objaviti Prospekt OTP Ekspand otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I 451-04/10-09/4

Urbroj: 326-113-10-3

Zagreb, 17. lipnja 2010.

Predsjednik Uprave
Ante Samodol, v. r.

Rješenje, NN 80/2010-2297
## Odluka o razrješenju i izboru člana Odbora za zakonodavstvo Hrvatskoga sabora

### NN 81/2010 (30.6.2010.), Odluka o razrješenju i izboru člana Odbora za zakonodavstvo Hrvatskoga sabora

HRVATSKI SABOR

2303

Na temelju članka 80. Ustava Republike Hrvatske i članka 60. Poslovnika Hrvatskoga sabora, Hrvatski sabor na sjednici 18. lipnja 2010., donio je

ODLUKU

O RAZRJEŠENJU I IZBORU ČLANA ODBORA ZA ZAKONODAVSTVO HRVATSKOGA SABORA

I.

Razrješuje se dužnosti člana Odbora za zakonodavstvo Hrvatskoga sabora RADE BOŠNJAK.

II.

Za člana Odbora za zakonodavstvo Hrvatskoga sabora bira se MILIVOJ ŠKVORC.

Klasa: 021-13/10-03/25
Zagreb, 18. lipnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 81/2010-2303
## Odluka o razrješenju i izboru člana Odbora za pravosuđe Hrvatskoga sabora

### NN 81/2010 (30.6.2010.), Odluka o razrješenju i izboru člana Odbora za pravosuđe Hrvatskoga sabora

HRVATSKI SABOR

2304

Na temelju članka 80. Ustava Republike Hrvatske i članka 74. Poslovnika Hrvatskoga sabora, Hrvatski sabor na sjednici 18. lipnja 2010., donio je

ODLUKU

O RAZRJEŠENJU I IZBORU ČLANA ODBORA ZA PRAVOSUĐE HRVATSKOGA SABORA

I.

Razrješuje se dužnosti član Odbora za pravosuđe Hrvatskoga sabora RADE BOŠNJAK.

II.

Za člana Odbora za pravosuđe Hrvatskoga sabora bira se
MILIVOJ ŠKVORC.

Klasa: 021-13/10-03/26

Zagreb, 18. lipnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 81/2010-2304
## Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

### NN 81/2010 (30.6.2010.), Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

2305

Na temelju članka 80. Ustava Republike Hrvatske i članka 13. stavka 1. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 69/03. – pročišćeni tekst, 167/03., 44/06., 19/07. i 20/09.), Hrvatski sabor na sjednici 18. lipnja 2010., donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Utvrđuje se da 19. lipnja 2010. prestaje mirovanje zastupničkog mandata zastupnika IVE JELUŠIĆA i da zamjenik zastupnika BRUNO KURELIĆ 19. lipnja 2010. prestaje obnašati zastupničku dužnost.

Klasa: 021-14/10-01/08
Zagreb, 18. lipnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 81/2010-2305
## Odluka o imenovanju predsjednice i članova Nacionalnog vijeća za šport

### NN 81/2010 (30.6.2010.), Odluka o imenovanju predsjednice i članova Nacionalnog vijeća za šport

HRVATSKI SABOR

2306

Na temelju članka 80. Ustava Republike Hrvatske i članka 4. stavka 1. Zakona o športu (»Narodne novine«, br. 71/06. i 150/08.), Hrvatski sabor na sjednici 18. lipnja 2010., donio je

ODLUKU

O IMENOVANJU PREDSJEDNICE I ČLANOVA NACIONALNOG VIJEĆA ZA ŠPORT

I.

Predsjednicom Nacionalnog vijeća za šport, na prijedlog Vlade Republike Hrvatske, imenuje se:

DANIRA BILIĆ.

II.

Članovima Nacionalnog vijeća za šport, na prijedlog Vlade Republike Hrvatske, imenuju se:

MARIJA ANZULOVIĆ, na mandat od četiri godine,

DAMIR POLJAK, na mandat od četiri godine,

GORDAN KOŽULJ, na mandat od četiri godine,

RATKO RUDIĆ, na mandat od četiri godine,

dr. sc. VALENTIN BARIŠIĆ, na mandat od četiri godine,

ZORAN PRIMORAC, na mandat od dvije godine.

III.

Članovima Nacionalnog vijeća za šport, na prijedlog Hrvatskog olimpijskog odbora, imenuju se:

mr. sc. ZLATKO MATEŠA, na mandat od dvije godine,

ANTUN VRDOLJAK, na mandat od dvije godine,

SLAVKO GOLUŽA, na mandat od četiri godine.

IV.

Članom Nacionalnog vijeća za šport, na prijedlog Hrvatskog paraolimpijskog odbora, imenuje se:

RATKO KOVAČIĆ, na mandat od dvije godine.

V.

Članom Nacionalnog vijeća za šport, na prijedlog Hrvatskog športskog saveza gluhih, imenuje se:

mr. sc. SLAVKO PODGORELEC, na mandat od dvije godine.

VI.

Članom Nacionalnog vijeća za šport, na prijedlog Kineziološkog fakulteta Sveučilišta u Zagrebu, imenuje se:

prof. dr. sc. DRAGAN MILANOVIĆ, na mandat od dvije godine.

Klasa: 021-13/10-07/15
Zagreb, 18. lipnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 81/2010-2306
## Uredba o pripajanju Centra za krš Veleučilištu "Nikola Tesla" u Gospiću

### NN 81/2010 (30.6.2010.), Uredba o pripajanju Centra za krš Veleučilištu "Nikola Tesla" u Gospiću

VLADA REPUBLIKE HRVATSKE

2307

Na temelju članka 69. Zakona o ustanovama (»Narodne novine«, br. 76/93, 29/97, 47/99 i 35/2008), Vlada Republike Hrvatske je na sjednici održanoj 24. lipnja 2010. godine donijela

UREDBU

O PRIPAJANJU CENTRA ZA KRŠ VELEUČILIŠTU »NIKOLA TESLA« U GOSPIĆU

Članak 1.

Ovom Uredbom pripaja se javna ustanova:

– Centar za krš, Gospić, Kaniža b.b., čiji je osnivač Republika Hrvatska, javnoj ustanovi:

– Veleučilištu »Nikola Tesla« u Gospiću, Gospić, Bana Ivana Karlovića 16, čiji je osnivač Republika Hrvatska.

Članak 2.

Danom upisa pripajanja u sudski registar Centar za krš pripaja se Veleučilištu »Nikola Tesla« u Gospiću i prestaje s radom.

Danom upisa pripajanja u sudski registar Veleučilište »Nikola Tesla« u Gospiću kao pravni sljednik preuzima sve poslove, opremu, pismohranu i drugu dokumentaciju, sredstva za rad, financijska sredstva, cjelokupnu imovinu, prava i obveze, te radnike Centra za krš.

Članak 3.

Radnici koji su danom stupanja na snagu ove Uredbe zatečeni na radnim mjestima u Centru za krš, nastavljaju s radom na zatečenim radnim mjestima do rasporeda na radna mjesta utvrđena općim aktom Veleučilišta »Nikola Tesla« u Gospiću.

Članak 4.

Danom upisa pripajanja u sudski registar prestaje mandat ravnatelja, te ostalih tijela Centra za krš.

S dosadašnjim ravnateljem Centra za krš, dekan Veleučilišta »Nikola Tesla« u Gospiću sklopit će ugovor kojim će, do rasporeda na radno mjesto utvrđeno općim aktom Veleučilišta »Nikola Tesla« u Gospiću, zadržati prava iz radnog odnosa temeljem dosadašnjeg ugovora o radu.

Članak 5.

Veleučilište »Nikola Tesla« u Gospiću uskladit će svoje poslovanje i opće akte s ovom Uredbom u roku od 90 dana od dana njezina stupanja na snagu.

Članak 6.

Ova Uredba stupa na snagu osmog dana od dana objave u »Narodnim novinama«.

Klasa: 602-04/10-01/02

Urbroj: 5030104-10-1

Zagreb, 24. lipnja 2010.

Predsjednica
Jadranka Kosor, dipl. iur., v. r.

Uredba, NN 81/2010-2307
## Uredba o izmjenama Uredbe o kakvoći tekućih naftnih goriva

### NN 81/2010 (30.6.2010.), Uredba o izmjenama Uredbe o kakvoći tekućih naftnih goriva

VLADA REPUBLIKE HRVATSKE

2308

Na temelju članka 38. stavka 2. Zakona o zaštiti zraka (»Narodne novine«, br. 178/2004 i 60/2008), Vlada Republike Hrvatske je na sjednici održanoj 24. lipnja 2010. godine donijela

UREDBU

O IZMJENAMA UREDBE O KAKVOĆI TEKUĆIH NAFTNIH GORIVA

Članak 1.

U Uredbi o kakvoći tekućih naftnih goriva (»Narodne novine«, br. 53/2006 i 154/2008) u članku 5. stavku 2. riječi: »Od 1. srpnja 2010. godine« zamjenjuju se riječima: »Od 1. siječnja 2011.«.

Članak 2.

U članku 6. stavku 2. riječi: »Od 1. srpnja 2010. godine« zamjenjuju se riječima: »Od 1. siječnja 2011«.

Članak 3.

Članak 24. briše se.

Članak 4.

Članak 32. mijenja se i glasi:

»Odredba članka 18. i 19. ove Uredbe primjenjuje se do:

– 31. prosinca 2010. godine za motorni benzin,

– 31. prosinca 2011. godine za dizelsko gorivo, plinsko i loživo ulje te brodsko plinsko ulje.«

Članak 5.

Ova Uredba objavit će se u »Narodnim novinama«, a stupa na snagu 1. srpnja 2010. godine.

Klasa: 310-05/10-01/05
Urbroj: 5030116-10-1
Zagreb, 24. lipnja 2010.

Predsjednica
Jadranka Kosor, dipl. iur., v. r.

Uredba, NN 81/2010-2308
## Odluka o određivanju osjetljivih područja

### NN 81/2010 (30.6.2010.), Odluka o određivanju osjetljivih područja

VLADA REPUBLIKE HRVATSKE

2310

Na temelju članka 49. stavka 2. Zakona o vodama (»Narodne novine«, broj 153/2009), Vlada Republike Hrvatske je na sjednici održanoj 24. lipnja 2010. godine donijela

ODLUKU

O ODREĐIVANJU OSJETLJIVIH PODRUČJA

I.

Ovom Odlukom se određuju osjetljiva područja u Republici Hrvatskoj na vodnom području rijeke Dunav i jadranskom vodnom području.

Ovom Odlukom se ne određuju manje osjetljiva područja.

II.

Osjetljiva područja iz točke I. ove Odluke određena su sukladno kriterijima utvrđenim propisom iz članka 41. stavka 1. Zakona o vodama.

III.

Na osjetljiva područja iz točke I. ove Odluke odnose se odgovarajuće odredbe uređene propisom iz članka 60. stavka 3. Zakona o vodama.

IV.

Na kartografskom prikazu iz Priloga ove Odluke prikazana su osjetljiva područja po vodnim područjima.

Vodno područje rijeke Dunav je u cijelosti sliv osjetljivog područja.

Na jadranskom vodnom području, sva područja određena kao eutrofna, područja namijenjena zahvaćanju vode za ljudsku potrošnju i zaštićena područja prirode čine osjetljivo područje.

V.

Kartografski prikaz područja iz točke I. ove Odluke daje se u Prilogu, koji je sastavni dio ove Odluke, u mjerilu 1:25.000 i čuva se, kao izvornik, u Hrvatskim vodama, a dostavlja se bez naknade na zahtjev tijela državne uprave, tijela jedinica lokalne i područne (regionalne) samouprave i pravnih osoba koje imaju javne ovlasti.

VI.

Ova Odluka se objavljuje u »Narodnim novinama«, a stupa na snagu 1. siječnja 2011.

Klasa: 325-01/10-01/08

Urbroj: 5030125-10-1

Zagreb, 24. lipnja 2010.

Predsjednica
Jadranka Kosor, dipl. iur., v. r.

PRILOG

Kartografski prikaz osjetljivih područja u Republici Hrvatskoj

![](dodatni/409543.jpg)

Odluka, NN 81/2010-2310
## Odluka o izmjeni Odluke o provedbi mjera za ublažavanje porasta cijena električne energije građanima i kućanstvima

### NN 81/2010 (30.6.2010.), Odluka o izmjeni Odluke o provedbi mjera za ublažavanje porasta cijena električne energije građanima i kućanstvima

VLADA REPUBLIKE HRVATSKE

2311

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), Vlada Republike Hrvatske je na sjednici održanoj 24. lipnja 2010. godine donijela

ODLUKU

O IZMJENI ODLUKE O PROVEDBI MJERA ZA UBLAŽAVANJE PORASTA CIJENA ELEKTRIČNE ENERGIJE GRAĐANIMA I KUĆANSTVIMA

I.

U Odluci o provedbi mjera za ublažavanje porasta cijena električne energije građanima i kućanstvima (»Narodne novine«, broj 75/2008), točka IX. mijenja se i glasi:

»IX.

Ova Odluka primjenjivat će se za obračun potrošene električne energije do 31. prosinca 2010. godine.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 308-03/08-01/01
Urbroj: 5030105-10-1
Zagreb, 24. lipnja 2010.

Predsjednica
Jadranka Kosor, dipl. iur., v. r.

Odluka, NN 81/2010-2311
## Odluka o odlikovanju Ante Kostelića Redom kneza Branimira s ogrlicom

### NN 82/2010 (1.7.2010.), Odluka o odlikovanju Ante Kostelića Redom kneza Branimira s ogrlicom

PREDSJEDNIK REPUBLIKE HRVATSKE

2320

Na teme ju članka 97. Ustava Republike Hrvatske i članka 2. stavka I. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuje

ANTE KOSTELIĆ

REDOM KNEZA BRANIMIRA S OGRLICOM

za osobite zasluge stečene promicanjem međunarodnog položaja i ugleda Republike Hrvatske i ostvarenim rezultatima na polju športa u Republici Hrvatskoj.

Klasa: 060-03/10-06/03
Urbroj: 71-05-04/1-10-01
Zagreb, 1. lipnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 82/2010-2320
## Odluka o odlikovanju Redom kneza Branimira s ogrlicom za zasluge stečene promicanjem međunarodnog položaja i ugleda Republike Hrvatske

### NN 82/2010 (1.7.2010.), Odluka o odlikovanju Redom kneza Branimira s ogrlicom za zasluge stečene promicanjem međunarodnog položaja i ugleda Republike Hrvatske

PREDSJEDNIK REPUBLIKE HRVATSKE

2321

Na temelju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuju

REDOM KNEZA BRANIMIRA S OGRLICOM

za osobite zasluge stečene promicanjem međunarodnog položaja i ugleda Republike Hrvatske.

1. lord ALEXANDER DUNDEE

2. lord JULIAN GRENFELL

Klasa: 060-04/10-06/05
Urbroj: 71-05-04/1-10-01
Zagreb, 1. lipnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 82/2010-2321
## Odluka o odlikovanju mons. Jurja Kolarića Redom Stjepana Radića 2

### NN 82/2010 (1.7.2010.), Odluka o odlikovanju mons. Jurja Kolarića Redom Stjepana Radića 2

PREDSJEDNIK REPUBLIKE HRVATSKE

2322

Na temelju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuje

mons. JURAJ KOLARIĆ

REDOM STJEPANA RADIĆA

za zasluge u borbi za nacionalna i socijalna prava hrvatskog naroda.

Klasa: 060-03/10-12/01
Urbroj: 71-05-04/1-10-01
Zagreb, 1. lipnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 82/2010-2322
## Odluka o odlikovanju Redom Danice hrvatske s likom Blaža Lorkovića za osobiti doprinos u gospodarstvu

### NN 82/2010 (1.7.2010.), Odluka o odlikovanju Redom Danice hrvatske s likom Blaža Lorkovića za osobiti doprinos u gospodarstvu

PREDSJEDNIK REPUBLIKE HRVATSKE

2323

Na teme ju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuju

REDOM DANICE HRVATSKE S LIKOM
BLAŽA LORKOVIĆA

za osobiti doprinos u gospodarstvu.

1. IGNACIJE MARĐETKO

2. BORIS NEMŠIĆ

Klasa: 060-03/10-13/09
Urbroj: 71-05-04/1-10-01
Zagreb, 1. lipnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 82/2010-2323
## Odluka o odlikovanju Redom Danice hrvatske s likom Nikole Tesle za osobiti doprinos u izumiteljstvu

### NN 82/2010 (1.7.2010.), Odluka o odlikovanju Redom Danice hrvatske s likom Nikole Tesle za osobiti doprinos u izumiteljstvu

PREDSJEDNIK REPUBLIKE HRVATSKE

2324

Na temelju članka 97. Ustava Republike Hrvatske i članka 2. stavka I. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuju

REDOM DANICE HRVATSKE S LIKOM
NIKOLE TESLE

za osobiti doprinos u izumiteljstvu.

1. VJEKOSLAV MAJETIĆ

2. IVAN VICAN

Klasa: 060-03/10-13/10
Urbroj: 71-05-04/1-10-01
Zagreb, 1. lipnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 82/2010-2324
## Odluka o odlikovanju Redom Danice hrvatske s likom Katarine Zrinske za osobiti čin hrabrosti i humanitarnu djelatnost u Domovinskom ratu na području Pakraca 1991. godine

### NN 82/2010 (1.7.2010.), Odluka o odlikovanju Redom Danice hrvatske s likom Katarine Zrinske za osobiti čin hrabrosti i humanitarnu djelatnost u Domovinskom ratu na području Pakraca 1991. godine

PREDSJEDNIK REPUBLIKE HRVATSKE

2325

Na temelju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuju

REDOM DANICE HRVATSKE S LIKOM KATARINE ZRINSKE

za osobni čin hrabrosti i humanitarnu djelatnost u Domovinskom ratu na području Pakraca 1991. godine.

1. KATICA BERGMAN

2. ĐORĐE GUNJEVIĆ

Klasa: 060-03/10-13/11
Urbroj: 71-05-04/1-10-01
Zagreb, 1. lipnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 82/2010-2325
## Odluka o odlikovanju Redom Danice hrvatske s likom Antuna Radića za osobiti doprinos u prosvjeti

### NN 82/2010 (1.7.2010.), Odluka o odlikovanju Redom Danice hrvatske s likom Antuna Radića za osobiti doprinos u prosvjeti

PREDSJEDNIK REPUBLIKE HRVATSKE

2327

Na temelju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuju

REDOM DANICE HRVATSKE S LIKOM ANTUNA RADIĆA

za osobiti doprinos u prosvjeti.

1. VESNA MIHOKOVIĆ-PUHOVSKI

2. ANDRIJA RAJEVIĆ

Klasa: 060- 03/10-13/13
Urbroj: 71-05-04/1-10-01
Zagreb, 1. lipnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 82/2010-2327
## Odluka o odlikovanju Mersada Berbera Redom hrvatskog pletera

### NN 82/2010 (1.7.2010.), Odluka o odlikovanju Mersada Berbera Redom hrvatskog pletera

PREDSJEDNIK REPUBLIKE HRVATSKE

2328

Na temelju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuje

MERSAD BERBER

REDOM HRVATSKOG PLETERA

za osobit doprinos razvitku i ugledu Republike Hrvatske u području slikarstva i grafike.

Klasa: 060-03/10-16/07
Urbroj: 71-05-04/1-10-01
Zagreb, 1. lipnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 82/2010-2328
## Odluka o odlikovanju Redom hrvatskog pletera za osobit doprinos razvitku i ugledu Republike Hrvatske i dobrobit njezinih građana

### NN 82/2010 (1.7.2010.), Odluka o odlikovanju Redom hrvatskog pletera za osobit doprinos razvitku i ugledu Republike Hrvatske i dobrobit njezinih građana

PREDSJEDNIK REPUBLIKE HRVATSKE

2329

Na temelju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuju

REDOM HRVATSKOG PLETERA

za osobiti doprinos razvitku i ugledu Republike Hrvatske i dobrobiti njezinih građana.

1. MIRKO GIACONI

2. NIKOLA HAZDOVAC

Klasa: 060-03/10-16/05
Urbroj: 71-05-04/1-10-01
Zagreb, 1. lipnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 82/2010-2329
## Odluka o dodjeli Povelje Republike Hrvatske Fotoklubu Zagreb

### NN 82/2010 (1.7.2010.), Odluka o dodjeli Povelje Republike Hrvatske Fotoklubu Zagreb

PREDSJEDNIK REPUBLIKE HRVATSKE

2330

Na temelju članka 97. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se dodjeljuje

POVELJA REPUBLIKE HRVATSKE

FOTOKLUBU ZAGREB

za osobiti doprinos u promociji hrvatske kulture, a u prigodi 100 godina organizacije međunarodne izložbe »Zagreb salon«.

Klasa: 061-01/10-01/03
Urbroj: 71-05-04/1-10-01
Zagreb, 1. lipnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 82/2010-2330
## Odluka o dodjeli Povelje Republike Hrvatske časopisu "Studia Croatica" Buenos Aires 5

### NN 82/2010 (1.7.2010.), Odluka o dodjeli Povelje Republike Hrvatske časopisu "Studia Croatica" Buenos Aires 5

PREDSJEDNIK REPUBLIKE HRVATSKE

2331

Na temelju članka 97. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se dodjeljuje

POVELJA REPUBLIKE HRVATSKE

ČASOPISU »STUDIA CROATICA« BUENOS AIRES

za osobiti doprinos u promociji hrvatske kulture u Argentini, a u prigodi 50. obljetnice izlaženja.

Klasa: 061-01/10-01/04
Urbroj: 71-05-04/1-10-01
Zagreb, 1. lipnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 82/2010-2331
## Odluka o poništavanju Odluke o dodjeli odlikovanja

### NN 82/2010 (1.7.2010.), Odluka o poništavanju Odluke o dodjeli odlikovanja

PREDSJEDNIK REPUBLIKE HRVATSKE

2332

Na temelju članka 97. Ustava Republike Hrvatske i članaka 2. i 29. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O PONIŠTAVANJU ODLUKE O DODJELI ODLIKOVANJA

I. Poništava se Odluka kojom je odlikovan Njegova Ekscelencija Thomas Marr, bivši veleposlanik Kanade u Republici Hrvatskoj Redom kneza Branimira s ogrlicom za osobit doprinos razvitku prijateljskih odnosa i suradnje između Republike Hrvatske i Kanade klasa: 060-04/09-06/04, urbroj: 71-05-04/1-09-01 od 7. srpnja 2009. godine (»Narodne novine«, broj 97/09).

II. Odluka stupa na snagu danom objave u »Narodnim novinama«.

Klasa: 060-04/09-06/04
Urbroj: 71-05-04/1-10-05
Zagreb, 18. svibnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 82/2010-2332
## Odluka o dopuni Odluke o osnivanju i imenovanju članova Vijeća predsjednika Republike Hrvatske za socijalnu pravdu

### NN 82/2010 (1.7.2010.), Odluka o dopuni Odluke o osnivanju i imenovanju članova Vijeća predsjednika Republike Hrvatske za socijalnu pravdu

PREDSJEDNIK REPUBLIKE HRVATSKE

2333

Na temelju odredbe članka 106. Ustava Republike Hrvatske i članka 4. stavka 7. Odluke o Uredu predsjednika Republike Hrvatske (»Narodne novine«, broj 80/00, 06/04, 54/05 i 30/10), donosim

ODLUKU

O DOPUNI ODLUKE O OSNIVANJU I IMENOVANJU ČLANOVA VIJEĆA PREDSJEDNIKA REPUBLIKE HRVATSKE ZA SOCIJALNU PRAVDU

I

U Odluci o osnivanju i imenovanju članova Vijeća predsjednika Republike Hrvatske za socijalnu pravdu (»Narodne novine«, broj 59/10) u točki II. stavku 1. iza alineje 12. dodaje se nova alineja 13. koja glasi:

»Marina Pavković, ekonomist i brand konzultant.«

Dosadašnje alineje 13. do 16. postaju alineje 14. do 17.

II

Ova Odluka stupa na snagu danom donošenja.

Klasa: 020-03/10-03/07
Urbroj: 71-05-03/1-10-3
Zagreb, 18. lipnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 82/2010-2333
## Pravilnik o primjeni Pravilnika o veterinarskim uvjetima za nekomercijalno kretanje kućnih ljubimaca

### NN 82/2010 (1.7.2010.), Pravilnik o primjeni Pravilnika o veterinarskim uvjetima za nekomercijalno kretanje kućnih ljubimaca

MINISTARSTVO POLJOPRIVREDE, RIBARSTVA I RURALNOG RAZVOJA

2339

Na temelju članka 73. stavaka 5. i 7. Zakona o veterinarstvu (»Narodne novine«, broj 41/07) ministar poljoprivrede, ribarstva i ruralnog razvoja donosi

PRAVILNIK

O PRIMJENI PRAVILNIKA O VETERINARSKIM UVJETIMA ZA NEKOMERCIJALNO KRETANJE KUĆNIH LJUBIMACA1[[1]](#footnote-29081-1)

Članak 1.

Ovim se Pravilnikom utvrđuju uvjeti za primjenu članka 12. stavka 1. točke (b) Pravilnika o veterinarskim uvjetima za nekomercijalno kretanje kućnih ljubimaca (»Narodne novine«, broj 72/07, 102/07, 04/08, 30/08, 39/08, 52/08 i 68/08)[[2]](#footnote-29081-2).

Članak 2.

Zahtjevi i pregledi propisani člankom 12. stavkom 1. točkom (b) Pravilnika o veterinarskim uvjetima za nekomercijalno kretanje kućnih ljubimaca2 primjenjuju se u slučaju premještanja kućnih ljubimaca iz Dodatka I. Dijelova A i B navedenog Pravilnika2, ukoliko je ukupan broj životinja koje se premještaju u Republiku Hrvatsku iz bilo koje države članice Europske unije ili treće zemlje iz Dodatka II. Dijela B Odjeljka 2. navedenog Pravilnika22 veći od pet.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/10-01/122

Urbroj: 525-11-2-0488/10-4

Zagreb, 8. lipnja 2010.

Ministar
Petar Čobanković, v. r.

[[1](#footnote-29081-1-backlink)] Pravilnikom se preuzimaju odredbe Uredbe Komisije (EU) br. 388/2010 od 06. svibnja 2003. o primjeni Uredbe (EZ) br. 988/2003 Europskog parlamenta i Vijeća u odnosu na maksimalan broj kućnih ljubimaca određene vrste koji podliježu komercijalnom kretanju

[[2](#footnote-29081-2-backlink)]2 Pravilnikom o veterinarskim uvjetima za nekomercijalno kretanje kućnih ljubimaca (»Narodne novine«, broj 72/07, 102/07, 04/08, 30/08, 39/08, 52/08 i 68/08) preuzete su odredbe Uredbe 998/2003/EZ Europskog parlamenta i Vijeća od 26. svibnja 2003. o zahtjevima zdravlja životinja koji se odnose na nekomercijalno kretanje kućnih ljubimaca te dopunjuje Direktiva Vijeća 92/65/EEZ

Pravilnik, NN 82/2010-2339
## Pravilnik o izmjeni Pravilnika o Upisniku znanstvenika

### NN 82/2010 (1.7.2010.), Pravilnik o izmjeni Pravilnika o Upisniku znanstvenika

MINISTARSTVO ZNANOSTI, OBRAZOVANJA I ŠPORTA

2346

Na temelju članka 23. stavka 7. Zakona o znanstvenoj djelatnosti i visokom obrazovanju (»Narodne novine«, broj 123/03, 198/03, 105/04, 174/04, 2/07 – Odluka USRH, 46/07 i 45/09) ministar znanosti, obrazovanja i športa donosi

PRAVILNIK

O IZMJENI PRAVILNIKA O UPISNIKU ZNANSTVENIKA

Članak 1.

U Pravilniku o Upisniku znanstvenika (»Narodne novine«, broj 72/04) članak 6. briše se.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 640-03/10-02/00147

Urbroj: 533-04-10-0002

Zagreb, 24. lipnja 2010.

Ministar
dr. sc. Radovan Fuchs, v. r.

Pravilnik, NN 82/2010-2346
## Pravilnik o izmjenama i dopunama Pravilnika o proglašavanju turističkih općina i gradova i o razvrstavanju naselja u turističke razrede

### NN 82/2010 (1.7.2010.), Pravilnik o izmjenama i dopunama Pravilnika o proglašavanju turističkih općina i gradova i o razvrstavanju naselja u turističke razrede

MINISTARSTVO TURIZMA

2347

Na temelju članka 8. stavka 2. Zakona o članarinama u turističkim zajednicama (»Narodne novine«, broj 152/08.), ministar turizma donosi

PRAVILNIK

O IZMJENAMA I DOPUNAMA PRAVILNIKA O PROGLAŠAVANJU TURISTIČKIH OPĆINA I GRADOVA I O RAZVRSTAVANJU NASELJA U TURISTIČKE RAZREDE

Članak 1.

U Pravilniku o proglašavanju turističkih općina i gradova i o razvrstavanju naselja u turističke razrede (»Narodne novine«, broj 122/09., 9/10. – isp. i 61/10.) u Tabeli I u točki XVII. SPLITSKO-DALMATINSKA ŽUPANIJA, u popisu gradova, u gradu VISU za naselje Milna razred C mijenja se u razred B, u popisu općina u općini Šolta za naselje Grohote razred C mijenja se u razred D, za naselja Rogač i Stomorska razred C mijenja se u razred B.

U točki XVIII. ISTARSKA ŽUPANIJA, u popisu gradova u gradu BUJE – BUIE za naselja Kanegra – Canegra i Škrile – Scrile razred B mijenja se u razred A, u gradu NOVIGRADU – CITTANOVA za naselje Antenal – Antenal razred C mijenja se u razred B, za naselja Bužinija – Businia i Mareda – Mareda razred B mijenja se u razred A, u gradu UMAGU za naselja Babići – Babici, Crveni Vrh – Monte Rosso, Čepljani – Ceppiani, Đuba – Giubba, Finida – Finida, Juricani – Giurizzani, Kmeti – Metti, Križine – Crisine, Materada – Matterada, Monterol – Monterol, Murine – Morno, Petrovija – Petrovia, Seget – Seghetto, Sveta Marija na Krasu – dio – Madonna del Carso – in parte, Valica – Valizza, Vardica – Vardiza i Vilanija – Villania razred B mijenja se u razred A, u popisu općina u općini Fažana – Fasana za naselje Valbandon razred B mijenja se u razred A.

U točki XIX. DUBROVAČKO-NERETVANSKA ŽUPANIJA u popisu općina, u općini Orebić za naselja Lovište i Stanković razred C mijenja se u razred B.

Članak 2.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-01/10-02/12

Urbroj: 529-05-10-01

Zagreb, 8. lipnja 2010.

Ministar
Damir Bajs, v. r.

Pravilnik, NN 82/2010-2347
## Eskontna stopa Hrvatske narodne banke

### NN 82/2010 (1.7.2010.), Eskontna stopa Hrvatske narodne banke

HRVATSKA NARODNA BANKA

2348

Na temelju članka 29. stavka 8. Zakona o obveznim odnosima (»Narodne novine«, br. 35/2005. i 41/2008.) Hrvatska narodna banka objavljuje

ESKONTNU STOPU

HRVATSKE NARODNE BANKE

Eskontna stopa Hrvatske narodne banke na dan 30. lipnja 2010. iznosi 9% godišnje.

Broj: 264-020/06-10/ŽR
Zagreb, 30. lipnja 2010.

Guverner
Hrvatske narodne banke
dr. sc. Željko Rohatinski, v. r.

Ostalo, NN 82/2010-2348